เพียงเธอ

เพียงเธอ () เป็นละครโทรทัศน์ไทยแนวแซฟฟิกจากการกำกับของสรัสวดี วงศ์สมเพ็ชร นำแสดงโดยศิริลักษณ์ คอง และกรณ์นภัส เศรษฐรัตนพงศ์ ออกอากาศทางช่อง 3 HD โดยละครเรื่องนี้นับเป็นละครโทรทัศน์แนวแซฟฟิกเรื่องที่ 2 ที่ช่อง 3 ในนาม BEC World Original ลงทุนสร้างเอง เป็นการต่อยอดความสำเร็จของละครเรื่องใจซ่อนรัก โดยเพียงเธอนั้นออกอากาศทุกวันศุกร์ เวลา 20.30 น. นับเป็นละครแซฟฟิกเรื่องแรกของช่อง 3 ที่ได้ออกอากาศในช่วงเวลาไพรม์ไทม์

 เรื่องย่อ 
ท่ามกลาง อันตรายรอบตัวที่นักร้องซุปตาร์ 'ไอร่า' (กรณ์นภัส เศรษฐรัตนพงศ์) ต้องพบเจอ กับความ 'ไม่บังเอิญ' ที่ทำให้ 'ตะวัน' (ศิริลักษณ์ คอง) ได้เข้ามาเป็นบอดี้การ์ดส่วนตัว 

หากคำว่ารัก ไม่ใช่คำตอบที่ทำให้เราได้อยู่ด้วยกัน เมื่อหน้าที่ กลายเป็นตัวแปรในความรัก ทั้งคู่จะฝ่าฝันอุปสรรคที่ถาโถมได้อย่างไร 

8 ปี ที่แล้ว ตะวัน ได้ช่วยเหลือ ไอร่า จากกลุ่มคนที่ไม่หวังดี ทำให้ไอร่าประทับใจตั้งแต่วินาทีนั้น ก่อนที่ทั้งคู่จะแยกจากกันในคืนวันฝนพรำ จนกระทั่งไอร่าย้ายเข้ามาเรียน ม.4 ที่โรงเรียนใหม่ พร้อมกับได้เจอเพื่อนอย่าง ข้าวตู (มาริลิน เคท การ์ดเนอร์) และเธอก็ได้เจอกับตะวันอีกครั้ง ในฐานะรุ่นพี่ชั้น ม.6 ก่อนทั้งคู่จะสนิทกัน จนความรู้สึกของไอร่าค่อย ๆ พัฒนา แต่ก่อนที่เธอจะรู้ว่าตะวันคิดเหมือนกันกับเธอไหม เขาก็ได้หายตัวไป

8 ปี ต่อมาไอร่ากลายเป็นนักร้องระดับซุปตาร์ แต่ความโดงดั่งกลับทำให้เธอถูกปองร้าย จน ธนา (สุพจน์ จันทร์เจริญ) ผู้เป็นพ่อตัดสินใจจ้างตะวันมาเป็นบอดี้การ์ดส่วนตัว ท่ามกลางการดูแลความปลอดภัยลูกน้องตะวัน ชัญญ่า (นิศาชล ต้วมสูงเนิน) นานา (ธันย์ชนก ยุทธสารศิริ) ไต้ฝุ่น (ภาสวิชญ์ บูรณนัติ) เริ่มสงสัยในความสัมพันธ์ การกลับมาเจอกันครั้งนี้ ไอร่า บอกกับตัวเองเลยว่าเธอจะไม่ปล่อยให้พี่ตะวันหายไปไหนอีก และอยากจะจับมือเดินเคียงคู่กันไป แต่… ตะวันกับไม่คิดแบบนั้น เมื่อ “หน้าที่” สำคัญมากกว่า “หัวใจ”

 งานสร้าง 
ในเดือนกันยายน พ.ศ. 2567 ได้มีการเผยภาพฟิตติ้งหรือการลองเสื้อผ้าของนักแสดงนำทั้ง 2 คนคือ หลิงหลิง ศิริลักษณ์ และออม กรณ์นภัส โดยก่อนหน้านั้นในวันที่ 8 กันยายน พ.ศ. 2567 ได้มีการเผยแพร่ภาพแรกเป็นมินิไพลอตของละครเรื่องเพียงเธอ กลางงานแฟนมีตติ้งครั้งที่ 2 ในประเทศไทยของทั้งคู่

ในวันที่ 17 พฤษภาคม พ.ศ. 2568 ได้มีการประกาศเวลาออกอากาศอย่างเป็นทางการของซีรีส์เพียงเธอ ผ่านทางงาน LINGORM BIRTHDAY CHARITY 2025 ซึ่งก็คือ ทุกวันศุกร์ เวลา 20.30 น. โดยจะเริ่มออกอากาศในวันที่ 18 กรกฎาคม พ.ศ. 2568

 นักแสดง 
 ตัวละคร  นักแสดง นักแสดงหลัก รวี โชคประเสริฐทรัพย์ / รวี หวัง(ตะวัน)หลิงหลิง คองศศินา เรืองคุณากร (ไอร่า)กรณ์นภัส เศรษฐรัตนพงศ์นักแสดงสมทบประธาน บริษัท BEC Musicเข็มอัปสร สิริสุขะข้าวตูมาริลิน เคท การ์ดเนอร์นานาธันย์ชนก ยุทธสารศิริชัญญ่านิศาชล ต้วมสูงเนินไต้ฝุ่นภาสวิชญ์ บูรณนัติธนา เรืองคุณากรสุพจน์ จันทร์เจริญทรงกลด โชคประเสริฐทรัพย์อภินันท์ ประเสริฐวัฒนกุลเมฆา โชคประเสริฐทรัพย์ (เมฆ)กฤตกานต์ ประสิทธิ์พานิชดวงเนตร โชคประเสริฐทรัพย์มยุริญ ผ่องผุดพันธ์แยมธิดารัตน์ ปรือทองพีทพีระกฤตย์ พชรบุณยเกียรติกี้พิมพลอย ปัญจชัยโยกุล นักแสดงรับเชิญอลิน (จากเรื่อง รักสุดท้าย)ลลินา ชูเอ็ทท์เจน (จากเรื่อง รักสุดท้าย)ณัชชา เตชะมงคลาภิวัฒน์

 อ้างอิง 

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
หมวดหมู่:ละครหญิงรักหญิงไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ภาษาไทย
หมวดหมู่:รายการโทรทัศน์เกี่ยวกับหญิงรักร่วมเพศ